Dječji vrtić GRIGOR VITEZ  
Perkovčeva 88/1

Samobor, 30.6.2021.

**Poziv članovima Upravnog vijeća**

Poštovani članovi Upravnog vijeća,

Temeljem članka 25. Poslovnika o radu Upravnog vijeća DV Grigor Vitez, sazivam 46. sjednicu Upravnog vijeća (elektronsku sjednicu), **za četvrtak, 1.7.2021. sa rokom očitovanja u vremenskom periodu od 12 - 14 sati.**

Dnevni red:

1. Verifikacija zapisnika sa 45. sjednice Upravnog vijeća, održane 7.6.2021.
2. Žalbe na Rješenje o upisu za pedagošku godinu 2021./2022.
3. Davanje suglasnosti ravnateljici za sklapanje ugovora – Abraxas d.o.o. – postava lijevane gumene podloge na igralištu područnog vrtića u Sudnikovoj 11
4. Davanje suglasnosti ravnateljici za sklapanje ugovora – Catering Franja, Rakov Potok -priprema toplih obroka za djecu u vrijeme rekonstrukcije centralne kuhinje u Perkovčevoj 88/1
5. Davanje suglasnosti ravnateljici za sklapanje ugovora – Vrančić d.o.o, Sv. Nedjelja

* izrada pješačkih staza na igralištu vrtića u Perkovčevoj 88/1

Ad 1.) Dostavljamo vam Zapisnik 45. sjednice Upravnog vijeća na verifikaciju

Ad 2.) Dostavljamo vam tablicu sa svim pristiglim žalbama na Rješenje o upisu za pedagošku godinu 2021./2022., objavljeno 31.5.2021. godine, kao i prijedloge Povjerenstva za upis o rješavanju istih.

**O b r a z l o ž e nj e**

Upravno vijeće odlučuje o žalbama roditelja kao drugostupanjsko tijelo.

Pristiglo je 20 žalbi, od kojih je 16 žalitelja čija djeca nisu primljena, troje nije zadovoljno objektom/lokacijom u koju je dijete primljeno, a jedan žalitelj 31.8.2021. ne ostvaruje uvjete upisa jer je dijete rođeno 20.1.2021. (31.8.2021. nema godinu dana). Povjerenstvo za upis razmatralo je sve žalbe na Rješenje o upisu za pedagošku godinu 2021./2022., pokušalo iznaći načina i pozitivno ih riješiti, no iako većina žalitelja ispunjava sve uvjete, zbog nedostatka smještajnih kapaciteta to nismo u mogućnosti realizirati.

Tri žalitelja nisu zadovoljni objektom u koji je njihovo dijete primljeno, a jedno dijete je premlado. Nažalost, trenutno samo jedan zahtjev za premještaj možemo pozitivno riješiti, a ostale žalbe ne mogu biti pozitivno riješene.

Ad 3.) Shodno članku 41. Statuta DV Grigor Vitez Upravno vijeće daje ravnatelju suglasnost za sklapanje ugovora po provedenom postupku jednostavne nabave.

Dječji vrtić Grigor Vitez proveo je postupak jednostavne nabave za lijevanu gumenu podlogu za igralište u područnom objektu Sudnikova 11. Kao najpovoljnija ponuda izabrana je ponuda ponuđača Abraxasa d.o.o. iz Zagreba u iznosu od 70.470,00 kn bez PDV-a za ukupno 80 m2 gumene lijevane podloge u boji. Radovi uključuju iskop i ugradnju betonskih rubnika, nabavu, dopremu i ugradnju tamponskog sloja te postavu lijevane gumene podloge debljine 35 mm. Ravnateljica predlaže da se sa izabranim ponuđačem sklopi ugovor, temeljem kojeg bi tijekom kolovoza 2021. (dok djeca ne borave u tom objektu) bili izvedeni radovi.

**O b r a z l o ž e nj e**

Igralište u područnom objektu u Ulici Ivice Sudnika 11 nalazi se iznad podzemne garaže stambene zgrade u čijem prizemlju se vrtić nalazi. Zbog tankog sloja zemlje nemoguće je održati kvalitetu trave i biljnog pokrova, tako da je tijekom godina dječje igralište dosta devastirano, a u slučaju kiše pretvara se u blatnu površinu.

Želimo osigurati polaznicima tog objekta adekvatne uvjete boravka na zraku, a kako smo tijekom prve polovice godine uštedjeli potreban iznos, molim da mi date suglasnost za potpisivanje ugovora sa odabranim ponuđačem.

U privitku Vam dostavljamo dokumentaciju o provedenom postupku jednostavne nabave

Ad 4.) Shodno članku 41. Statuta Grigor Vitez Upravno vijeće daje ravnatelju suglasnost za sklapanje ugovora po provedenom postupku jednostavne nabave.

Dječji vrtić Grigor Vitez proveo je postupak jednostavne nabave za dostavu toplih obroka u zamjensku kuhinju u objektu u Kovačićevoj. Kao najbolja ponuda izabrana je ponuda Catering Franja iz Rakovog potoka u iznosu od 12,00 kn po obroku bez PDV-a.

**Obrazloženje**

Tokom ljetnih mjeseci srpnja i kolovoza, u centralnom objektu kreću radovi na rekonstrukciji glavne kuhinje. Primorani smo bili zatražiti uslugu dostave toplih obroka prema potrebama dolaska djece u vrtić. Usluga uz samu dostavu uključuje samo topli obrok ručka dok doručak, voćni obrok te užinu pokriva vrtić.

AD 5.) Shodno članku 41. Statuta Grigor Vitez Upravno vijeće daje ravnatelju suglasnost za sklapanje ugovora po provedenom postupku jednostavne nabave.

Dječji vrtić Grigor Vitez proveo je postupak jednostavne nabave za izradu pješačkih staza na igralištu vrtića u Perkovčevoj. Kao najpovoljnija ponuda izabrana je ponuda ponuđača Vrančić d.o.o iz Sv. Nedelje u iznosu od 60.310,00 bez PDV-a. Radovi uključuju iskolčenje pješačkih stazica, postavu tamponskog sloja te postavu betonskih rubnjaka i opločnika.

**Obrazloženje**

Planirani radovi bili su dogovoreni za prošlu godinu ali kako su zbog pandemije COVID-19 povučeni svi planirani radovi, isti su stavljeni u investicijski plan za 2021./2022.g.

Molim vas da se očitujete posebno za svaku točku dnevnog reda.

Predsjednica Upravnog vijeća

Mateja Sučić